ועדת הכנסת, כנסת 17, פרוטוקול מספר 2, 2006-05-17 10:00

רוחמה אברהם-בלילא: בוקר טוב לכולם, אני מתכבדת לפתוח את ישיבת ועדת הכנסת, הנושא הראשון על סדר היום: מינוי סגן ליושבת ראש הכנסת, כאשר על הפרק היה מינוי סגן ערבי, חבר הכנסת ברכה ביקש הארכה של 24 שעות כדי להגיע להסכמה.

רוחמה אברהם-בלילא: האם הגעתם להסכמה?

מוחמד ברכה: גברתי היושבת ראש, ראשית, אני מברך אותך על התפקיד, בהצלחה.

מוחמד ברכה: שלשום היתה לי שיחה עם יושב ראש רשימת רע"מ, נאמר לי, שאמורה להתקיים ישיבת סיעה שלהם אתמול, כנראה שהישיבה לא התקיימה.

מוחמד ברכה: אני לא רוצה שנתעכב, זה עניין פנימי, לא היתה התקדמות בעניין ולכן אני מבקש שייקבע מנגנון של רוטציה בין שלוש הסיעות, אופן הוצאת העניין לפועל יהיה בהתכנסות של עשרה חברי הכנסת שמייצגים את שלוש הסיעות, הם יקבעו איך יתבצעו הדברים, כמובן בהסכמת הוועדה.

מוחמד ברכה: עם כל הכבוד לוועדה, אני לא רואה מצב שהוועדה תקבע מי כן ומי לא ואיך זה יהיה, אלא תקבע את המנגנון העקרוני של הרוטציה אבל לא מעבר לזה.

מוחמד ברכה: קיימתי שיחה אתמול גם עם חבר הכנסת אביגדור יצחקי, שהוא יציג את המנגנון שהוא חושב לנכון, אבל כיצד נבצע אותו, אני מציע שהעשרה יתכנסו בנוכחות יושבת ראש ועדת הכנסת ויקבעו מנגנון.

ג'מאל זחאלקה: הוועדה המכובדת נתנה ארכה וביקשה שתהיה הסכמה בקונסנזוס של שלוש הסיעות הערביות.

ג'מאל זחאלקה: אנחנו לא הגענו להסכמה ולכן אני מציע, שהוועדה המכובדת תיתן את האפשרות - כשאין הסכמה בוחרים ברוב ועשרת חברי הכנסת מחליטים.

ג'מאל זחאלקה: אני מציע שהוועדה תיתן לנו את הגיבוי לבחור על פי רוב.

מוחמד ברכה: היות שהסגנות היא לשלוש הסיעות, ראוי ששלוש הסיעות ישתתפו ללא שום גורם אחר.

מוחמד ברכה: מטבע הדברים יש אינטרסים שיכולים להתנגש, הרי מדובר בסיעות שונות של הכנסת, לא צריך לעשות מזה עניין, לסיעות יש אינטרסים, היות והסגנות הזאת היא של שלוש הסיעות, אני מציע לתת אפשרות לשלוש הסיעות להחליט ולא שמישהו יקבע.

מוחמד ברכה: עם כל הכבוד, בסופו של דבר, החלטה היא של ועדת הכנסת, על זה אין עוררין, אבל לפנים משורת הדין, אני חושב שאנחנו צריכים לקבל את האפשרות שאנחנו נבחר בינינו.

אחמד טיבי: סגן ערבי ליו"ר הכנסת הוא תקדים שהחלה בו הכנסת ב- 1999 כאשר אברהם בורג היה יושב ראש הכנסת, אז סיעת רע"ם מנתה חמישה מנדטים, חד"ש שלושה מנדטים ובל"ד בשני מנדטים, בשל העובדה שדובר בסיעה הגדולה, חבר הכנסת דהאמשה ייצג את רע"ם לקדנציה מלאה כסגן יושב ראש.

אחמד טיבי: זה התקדים הראשון.

אחמד טיבי: ב-2003 היה תקדים שני, שבו כיהנו שני סגנים - אחד במחצית הראשונה והשני במחצית השנייה של הקדנציה.

אחמד טיבי: במחצית הראשונה כיהן חבר הכנסת ברכה כנציג סיעת חד"ש-תע"ל בשל העובדה שחד"ש-תע"ל היתה הסיעה הגדולה ביותר.

אחמד טיבי: אני רוצה לקרוא בפניכם חלק מהפרוטוקול של הוועדה המסדרת שקבעה ב-2003 איך יתמנה ולמה: חבר הכנסת ברכה, יו"ר סיעת חד"ש-תע"ל אמר: "לא טוב ולא מכובד לחלק לחלקים, יש סיעה שקיבלה יותר קולות, זה הוכח חד משמעית, יש תוצאות הבחירות.

אחמד טיבי: לא מכובד לעשות רוטציות, לא צריך להתייחס לזה כאל בעייתם של הערבים, זה לא בעיה של ערבים, זה בעיה של סגן ערבי, שהם ילכו ויסתדרו יחד.

אחמד טיבי: חבר הכנסת ברכה, מי אומר שצריכה להיות רוטציה?

אחמד טיבי: לדעתי, לא צריכה להיות רוטציה בעניין הזה, יש דבר שצריך להיראות, שאחד מהסגנים יהיה חבר כנסת ערבי.

אחמד טיבי: אני חושב שאין כאן הרבה מקום לווריאציות ופרשנויות, אם קובעים שיהיה סגן יושב ראש כנסת ערבי, נציג הסיעה הגדולה ביותר הוא שיתמנה.

אחמד טיבי: אם זה נציג ערבי, הוא חייב להיות איש חד"ש-תע"ל.

אחמד טיבי: אם הגוש יחד עם מרצ, אז אולי נתייעץ והגוש יבחר.

אחמד טיבי: אם זה ערבי – רק חד"ש-תע"ל".

ראובן ריבלין: גם אצל הערבים, מה שרואים מכאן לא רואים משם.

מוחמד ברכה: תקדים הרוטציה בוצע.

אחמד טיבי: חבר הכנסת דהאמשה אמר: "רע"ם ובל"ד לא מסכימות, אנחנו ביחד חמישה, יותר מהשלושה של חד"ש-תע"ל".

אחמד טיבי: אומר חבר הכנסת דהאמשה, הוא גם שיגר מכתב בשם חד"ש-בל"ד.

אחמד טיבי: עונה לו חבר הכנסת ברכה: בתשובה לטענה שהשמיע חבר הכנסת דהאמשה כי רע"ם ובל"ד הם חמישה, יותר משלושה, אומר חבר הכנסת ברכה: אז כל שתי סיעות קטנות יכולות להתחבר כדי לשלול מסיעה אחרת את מה שמגיע לה.

אחמד טיבי: אנחנו הסיעה הגדולה ביותר.

אחמד טיבי: חברת הכנסת זהבה גלאון תומכת בעמדתו של חבר הכנסת ברכה ואומרת, חבר הכנסת ברכה, בשל העובדה שהוא נציג הסיעה הגדולה ביותר שזכתה במירב הקולות בבחירות, חברת הכנסת זהבה גלאון כנציגת מרצ תמכה בחבר הכנסת ברכה לכל הקדנציה, לא ברוטציה - אגב, בניגוד לעמדתה היום.

אחמד טיבי: תמכה בחד"ש-תע"ל, בחבר הכנסת ברכה, לכל הקדנציה.

אחמד טיבי: לכן אני מקבל את דבריו של חבר הכנסת ברכה מ-2003, לא מהיום, היה תקדים של 2005.

אחמד טיבי: אנחנו היום לא סיעה שווה של 3 ו-3, אנחנו ארבעה מנדטים, אני יכול לומר שאני רוצה את התקדים של 1999, שבו סגן ערבי יהיה נציג של סיעת רע"ם-תע"ל.

אחמד טיבי: יש בפניכם שני תקדימים, ועדת הכנסת תחליט.

משה שרוני: אני חושב שהיתה החלטה בנושא זה, היינו צריכים לקבל תשובה, לא בכל ישיבה יתקיים דיון על כך, או שנקיים דיון מיוחד בעניין, אנחנו ציפינו שתהיה תשובה ושנוכל להחליט סופית.

משה שרוני: אי אפשר לדון בנושא זה בכל ישיבה, צריך לסיים עם זה.

משה שרוני: אני רוצה להגיד - לא מקובלים עליי תקדימים, היו תקדימים.

משה שרוני: יכול להיות שהפורום הזה לא מוכן לתקדימים, אז צריך להחליט פעם אחת ולתמיד.

משה שרוני: חבל על הזמן.

קולט אביטל: תקדימים זה כלי משפטי.

אביגדור יצחקי: אחרי הרבה שיחות שקיימתי עם כל המעורבים בעניין, אני מוכרח לומר, שהתמונה שקיבלתי - והיא צריכה להיות שקופה - אין מצב שבו ההצבעה, גם אם יחליטו שרוב חברי הכנסת הערביים יצביעו, שהשישה של חד"ש ותע"ל לא יגברו על רע"ם-תע"ל לאור יחסי הכוחות.

אביגדור יצחקי: יש פה גם בעיה אישית שאני לא רוצה להיכנס אליה, כי הזכות לסגן יו"ר כנסת מוענק לסיעה והיא זאת שצריכה להחליט מי ישמש סגן יושבת ראש הכנסת.

אביגדור יצחקי: אי אפשר להגיד: אם זה יכהן, אנחנו לא מסכימים ואם זה יכהן, אנחנו כן מסכימים.

אביגדור יצחקי: זו פסילה שלא מן העניין ואסור לתת לה יד.

אביגדור יצחקי: לעצם העניין, אני חושב שאנחנו צריכים לקבל עכשיו החלטה שאומרת כך: שחבר הכנסת הערבי שיהיה סגן יושבת ראש הכנסת יהיה ברוטציה, שניים יכהנו ברוטציה.

אביגדור יצחקי: אני מציע, כמו בנוהג שהיה ב-1999 ו-2003, שיתחיל חבר הכנסת של הסיעה הגדולה ולאחר מכן יכהן חבר כנסת מטעם שתי הסיעות האחרות ובזה נגמור העניין.

אביגדור יצחקי: יתנו לנו שם היום ונצא לדרך.

אביגדור יצחקי: אני מזכיר, שהנושא של כהונה בקדנציה שלמה בהסכמה עם יושבת ראש הכנסת יבוא כהוראת שעה, שבחצי השני של הקדנציה יכהנו שמונה סגנים ולא שבעה סגנים.

רוחמה אברהם-בלילא: מקובל.

אורי אריאל: שני דברים, האחד, אני מבקש מחבר הכנסת יצחקי להבהיר, שלא תהיה פגיעה בסיכום עם האיחוד הלאומי-מפד"ל - - -

גדעון סער: זה החלטת הוועדה המסדרת.

אורי אריאל: שזה יירשם עוד פעם, למען הסר ספק.

אורי אריאל: שנית, אני מציע לכולנו, לא להתערב בתוך הסיעות שצריכות להגיע להסכמה.

אורי אריאל: יישמר להן המקום, יישמר התקן, יישבו ביניהן, תגמרו ביניכם, תביאו הצעה מסודרת, הלחץ הזה לא טוב, יביאו הצעה מסודרת.

אביגדור יצחקי: אין אפשרות.

מוחמד ברכה: למה אין אפשרות?

אורי אריאל: תיתן עוד שבוע, למה הלחץ?

משה גפני: גברתי היושבת ראש, אני מבקש להעיר לגבי העניין.

משה גפני: אני כמובן מסכים להחלטה שסגן ערבי יכהן, ההחלטה נכונה.

משה גפני: אני לא רוצה להיכנס לוויכוח שמתקיים בין הסיעות הערביות, אני רק רוצה להעיר לגבי מה שאמר חבר הכנסת אביגדור יצחקי.

משה גפני: אני חוזר על עמדתי כפי שהבעתי בישיבות הראשונות.

משה גפני: לא יכול להיות שסיעה של שישה חברים לא תקבל סגן יו"ר.

משה גפני: אני לא מסכים לעניין הזה שתהיה הוראת שעה של חצי קדנציה.

משה גפני: המציאות הזאת שבה עוצרים את התהליך של הסגנים רק בסיעת יהדות התורה – לא מקובלת עליי, אני לא אסכים לה.

משה גפני: אני חושב שזה דבר לא הגון, אסור לעשות זאת.

משה גפני: כאשר תובא הוראת שעה בעניין לגבי הסגנים, אעמוד על כך שסיעת יהדות התורה תקבל סגן.

ראובן ריבלין: אפשר למנות כל חברי הכנסת לסגנים.

משה גפני: כמו שמינו את רוב חברי הכנסת לשרים.

רוחמה אברהם-בלילא: תודה רבה, מייד נעבור להצבעה.

רוחמה אברהם-בלילא: לפני כן אני רוצה לומר, בסעיף 3 בתקנון הכנסת כתוב: יושב ראש הכנסת והסגנים ייבחרו לכל תקופת כהונתה של הכנסת.

רוחמה אברהם-בלילא: גם אם סיכמנו על רוטציה כזאת או אחרת, חבר כנסת שמכהן כסגן יו"ר יהיה חייב להניח מכתב התפטרות - - -

גדעון סער: זה נעשה תמיד.

רוחמה אברהם-בלילא: אני חייבת לומר את זה למען ההגינות ולמען הפרוטוקול.

ראובן ריבלין: רק 60 חברי כנסת יכולים להדיח אותו.

ראובן ריבלין: זה הסכם ג'נטלמני, בדרך כלל כל הרוטציות קוימו.

רוחמה אברהם-בלילא: צריך להתבסס על תקדימים שהיו בעבר.

רוחמה אברהם-בלילא: אני מציעה שנלך לפי תקדים הכנסת השש-עשרה, שבה יושב ראש מתחיל לכהן, מישהו מגיע מהסיעה הגדולה ביותר, לכן אני מציעה שנצביע עבור הצעתו של חבר הכנסת - - -

ראובן ריבלין: לא, אני מוכרח להעיר הערה שגם חבר הכנסת אורון שם לב אליה.

ראובן ריבלין: חבר הכנסת יצחקי, לכנסת יש תקנון, אי אפשר בגלל קשיים פוליטיים לעשות מסחרה מהתקנון.

ראובן ריבלין: לא טוב לעשות כך.

ראובן ריבלין: ליושב ראש הכנסת יש שבעה סגנים, אתם רוצים שמונה סגנים, אם תחליט הוועדה - שיהיו.

ראובן ריבלין: קבענו שבעה סגנים כי בכנסת החמש-עשרה היינו עם 14 סגנים.

ראובן ריבלין: יש יותר סגנים מחברי כנסת.

ראובן ריבלין: לפעמים יש התפצלות כמו המפה הפוליטית החדשה, אז קובעים שמונה.

ראובן ריבלין: אבל אי אפשר להכניס רוטציה בהחלטה כי זה בניגוד לתקנון.

רוחמה אברהם-בלילא: בכנסת הקודמת גם היתה רוטציה.

ראובן ריבלין: אני אומר לך מה היה בכנסת הקודמת.

ראובן ריבלין: קודם כל צדק חבר הכנסת ברכה בדבריו לפני ועדת הכנסת אז, שהחשיבות היא, שיהיה חבר כנסת ערבי.

ראובן ריבלין: אנחנו לא נכנסים כרגע לבעיות בתוך המפלגות הערביות, יש צער גדול שזה קורה.

ראובן ריבלין: החשיבות מבחינת כנסת ישראל, שחבר כנסת ערבי יהיה סגן יושב ראש כנסת ולא חשוב מאיזו מפלגה.

ראובן ריבלין: לשמחתי בפעם הקודמת, לא רצינו לומר ערבי, אמרנו כל מפלגות השמאל, יחד עם מרצ, הגיעו למצב שהם החליטו על רוטציה.

אחמד טיבי: זה לא נכון, הוועדה החליטה, יש פרוטוקול.

ראובן ריבלין: אם חבר הכנסת ברכה לא היה מתפטר מהסגנות - - -

גדעון סער: גם בין האיחוד הלאומי למפד"ל היתה רוטציה.

ראובן ריבלין: אמרתי, כל אחד מקיים את הרוטציה, זה עניין פנימי, הציבור ישפוט.

ראובן ריבלין: חבר הכנסת ברכה לא העלה על דעתו שלא לפנות את המקום לחבר הכנסת דהאמשה.

מוחמד ברכה: התפטרתי שישה חודשים לפני המועד שנקבע.

ראובן ריבלין: עמדת במילתך.

ראובן ריבלין: עכשיו ההכרעה היא בידינו, בידי הכנסת ככנסת.

ראובן ריבלין: קבענו עיקרון מסוים, אני לא רוצה להתערב ביניהן - המפלגה הגדולה ממנה יוצא סגן יו"ר הכנסת, הוא מתחייב כלפי חבריו לרוטציה, הוא מקיים אותה או לא מקיים אותה, בדרך כלל מקיימים זאת כי העניין עומד לשיפוט הציבור.

ראובן ריבלין: כך צריך להיות, כך הכנסת צריכה להחליט ולא להשאיר.

ראובן ריבלין: את ההצהרות הוא הצהיר לפרוטוקול, הוא יצטרך להתפטר כדי שיבוא אחר במקומו.

רוחמה אברהם-בלילא: חבר הכנסת טיבי רוצה לחזור שנית על הדברים או שנסתפק בהודעתו הקודמת, ברגע שייבחר נציג מסיעתך, כשיגיע הזמן יתפטר.

אחמד טיבי: סיעת רע"ם-תע"ל תכבד כל החלטה של ועדת הכנסת, לרבות החלטה זו.

רוחמה אברהם-בלילא: בוא נשמע את היועצת המשפטית.

ראובן ריבלין: אתה מצהיר שאתה מסכים לרוטציה מרצונך.

אחמד טיבי: אני מסכים לרוטציה מרצוני.

נורית אלשטיין: זה בסדר.

מוחמד ברכה: בפעם הקודמת התקיים דיון מביש ומביך בעניינים האלה, כפי שקורה גם עכשיו.

מוחמד ברכה: בסוף ההחלטה נתקבלה אחרי שהסיעות הנוגעות לעניין הסכימו סביב השולחן הזה, ואני בעצמי, למרות שדעתי היתה אחרת, בסופו של דבר נוצר התקדים של הרוטציה והוא עכשיו התקדים שפועלים על פיו.

מוחמד ברכה: ביקשנו לתת לסיעות הנוגעות בעניין לשבת ולהחליט, אתם רוצים להצביע על פי סיעת יו"ר הקואליציה, בצורה הזאת אני רואה בזה כפייה על הרוב בסיעות הערביות ואני רואה בזה מינוי של הקואליציה ומפלגת קדימה ולא שלי ולא של בל"ד.

רוחמה אברהם-בלילא: אם מפלגתך היתה הגדולה ביותר, לא היית רוצה - -

דוד טל: בוודאי שהיה רוצה.

דוד טל: הוא מאשים את "קדימה" על לא עוול בכפינו.

דוד טל: בקדנציה הקודמת אתה קבעת את הכלל.

רוחמה אברהם-בלילא: לא ביקשתי לעזור לי.

רוחמה אברהם-בלילא: אני מודיעה בזאת - -

גדעון סער: בעקבות דבריו של חבר הכנסת אריאל, אני מבקש להבהיר, כי זה סיכום שהושג בלשכת יושבת ראש הכנסת, בהשתתפותי - - -

אביגדור יצחקי: זאת החלטה של הוועדה המסדרת.

גדעון סער: כן, זאת החלטה של הוועדה המסדרת, אבל אחר כך היתה החלטה אצל יושבת ראש הכנסת, שאמרה, לטובת העניין של סגן ערבי תהיה אותה הוראת שעה, אבל ברור שהוראת שעה מוסיפה את הסגן וזה לא פוגע במחצית ששמורה לנציג סיעת האיחוד הלאומי מפד"ל.

אביגדור יצחקי: זה ברור.

אחמד טיבי: בישיבה הקודמת ב-2003, כאשר חבר הכנסת ברכה התמנה לסגן יו"ר הכנסת, גם לאחר מכן, לאחר שהתמנה לחבר ועדת הכספים, לפנים משורת הדין – נאמר על ידי בל"ד ורע"ם, שזה מינוי של הליכוד כמפלגת קואליציה.

אחמד טיבי: מה שרואים מכאן לא רואים משם.

רוחמה אברהם-בלילא: אני רוצה להקריא את נוסח ההצבעה: ועדת הכנסת ממליצה לכנסת לבחור את חבר הכנסת אחמד טיבי כסגן יו"ר הכנסת.

רוחמה אברהם-בלילא: הוועדה החליטה בהסכמה כי תהיה רוטציה בתפקיד כעבור שנתיים מתחילת כהונת הכנסת וזאת לאחר שחבר הכנסת טיבי יתפטר מתפקידו.

רוחמה אברהם-בלילא: במקומו יתמנה חבר כנסת מסיעת חד"ש.

גדעון סער: לא, במקומו ייבחר חבר כנסת מסיעת האיחוד הלאומי מפד"ל.

גדעון סער: זאת החלטת הוועדה המסדרת, היא לא עומדת למקח חוזר.

רוחמה אברהם-בלילא: צודק חבר הכנסת סער, כאשר עומדת בפני יושבת ראש ועדת הכנסת הנושא של הוראת שעה - - -

גדעון סער: כולם כאן מתחייבים לתמוך באותה הוראת שעה שתאפשר את הרציפות.

רוחמה אברהם-בלילא: נעבור להצבעה.

רוחמה אברהם-בלילא: מי בעד?

רוחמה אברהם-בלילא: הרוטציה תהיה עם האיחוד הלאומי, כאשר קיימת אפשרות ליושב ראש הכנסת לקיים הוראת שעה.

גדעון סער: הוועדה מתחייבת להניח על שולחן הכנסת - - -

משה גפני: אני לא מתחייב על הוראת השעה אם לא יהיה שם מיהדות התורה.

אחמד טיבי: ההמשכיות – לפי מה שנאמר כאן – היא ארבע שנים, קדנציה מלאה של סגן יושב ראש ערבי.

אחמד טיבי: לגבי דברים פרוצדוראליים שאתם רוצים להעביר פה, זה נושא משני.

אחמד טיבי: אבל בעיקרון ההתפטרות לסגן ערבי, כאשר לא יפגעו בייצוג סיעות אחרות לרבות האיחוד הלאומי.

רוחמה אברהם-בלילא: לא, ההחלטה - תהיה רוטציה ביניכם לבין האיחוד הלאומי, כאשר ועדת הכנסת תביא המלצה להגדלת מספר הסגנים ליושב ראש משבעה לשמונה.

רוחמה אברהם-בלילא: מי בעד ההחלטה, נא להצביע.

רוחמה אברהם-בלילא: הצבעה בעד – 19 נגד – אין נמנעים – 1 ההצעה התקבלה.

רוחמה אברהם-בלילא: 19 בעד, אין מתנגדים, חבר הכנסת אחמד טיבי נמנע.

ראובן ריבלין: אני מבקש לציין שחבר הכנסת גפני הצביע בעד.

ראובן ריבלין: מינוי ממלאי מקום קבועים בוועדות הכנסת

רוחמה אברהם-בלילא: הנושא הבא: מינוי ממלאי מקום קבועים בוועדות הכנסת.

רוחמה אברהם-בלילא: החל מאתמול יצאו לדרך מספר רב של ועדות כנסת, זאת ההזדמנות לאחל בהצלחה.

רוחמה אברהם-בלילא: ישבנו עם נציגי האופוזיציה והחלטנו על מינוי ממלאי מקום כפי שהיה נהוג בכנסות קודמות.

משה גפני: ההסכמות האלה עולות לי על העצבים.

משה גפני: אני יכול לדעת מי ישב עם מי?

רוחמה אברהם-בלילא: לא שאלתי אותך.

משה גפני: איזה התנהגות היתה פה.

משה גפני: למה אתם לא מדברים אתי?

משה גפני: חבר הכנסת ליצמן, דיברו אתך על ממלאי מקום?

רוחמה אברהם-בלילא: הצעה לממלאי מקום קבועים לוועדת הכספים וועדת החוץ והביטחון.

רוחמה אברהם-בלילא: בוועדת הכספים: קדימה 1, גיל 1, יהדות התורה 1, ש"ס 1, איחוד לאומי מפד"ל 1, עבודה-מימד 1.

רוחמה אברהם-בלילא: ועדת החוץ והביטחון: ליכוד 2, ישראל ביתנו 1, איחוד לאומי מפד"ל 1, מרצ 1, קדימה 1, ש"ס 1, עבודה-מימד 1.

רוחמה אברהם-בלילא: מי בעד ההצעה?

יעקב ליצמן: מה עם יהדות התורה?

רוחמה אברהם-בלילא: יהדות התורה קיבלה בוועדת הכספים.

משה גפני: אני מבקש להעיר על העניין.

משה גפני: אני מבקש ממלא מקום - - -

אביגדור יצחקי: איחוד לאומי מפד"ל - יורד מוועדת הכספים.

אביגדור יצחקי: תיקון.

רוחמה אברהם-בלילא: תיקון, יורד נציג אחד של האיחוד הלאומי מפד"ל.

רוחמה אברהם-בלילא: 8 בחו"ב, 5 בכספים.

גדעון סער: גברתי היושבת ראש, יש לי הצעה, על פי הניסיון שלי בקדנציה הקודמת, צריך להחריג את יושב ראש הקואליציה שהוא מתגורר בוועדת הכספים יותר מחברי ועדת הכספים ולתת לו אקס אופיציו בשתי הוועדות.

משה גפני: אני מבקש להחליף ביהדות התורה, במקום מ"מ בוועדת הכספים - ממלא מקום בוועדת החוץ והביטחון.

רוחמה אברהם-בלילא: אנחנו נדון על כך.

משה גפני: מה זאת אומרת נדון, אני מציע כעת לוועדה, אני מבקש להחליף.

אביגדור יצחקי: האם אתה מבקש שנוריד ההצעה עכשיו - או אחרי זה?

רוחמה אברהם-בלילא: נצביע בעד ההצעה כאשר קיימת אפשרות לדון עם סיעת יהדות התורה על החלפה.

רוחמה אברהם-בלילא: מי בעד ההצעה?

רוחמה אברהם-בלילא: כולל ההצעה של חבר הכנסת גדעון סער.

רוחמה אברהם-בלילא: הצבעה בעד – 20 נגד – 1 נמנעים – אין ההצעה התקבלה

רוחמה אברהם-בלילא: 20 בעד.

רוחמה אברהם-בלילא: 1 נגד.

רוחמה אברהם-בלילא: אין נמנעים.

יעקב ליצמן: גברתי, הערה אחת, אני מוחה על זה שלא באו בתיאום איתנו בכל הנושאים האלה, בטוח שקדימה - - -

רוחמה אברהם-בלילא: השאירו לך מספר לא קטן של הודעות.

יעקב ליצמן: דיברו אתי על כך שיש לנו ממלא מקום בוועדת הכספים, לא דובר על זה שאין לנו מ"מ בוועדת החוץ והביטחון.

יעקב ליצמן: הובטח במפורש על ידי יושב ראש הקואליציה וסגן היושב ראש - בשיחה בנוכחות חבר הכנסת גפני – אני בטוח שאותו שיתוף פעולה שיש לכם עם יהדות התורה בכל הדברים יהיה גם בוועדת הכספים.

יעקב ליצמן: הצעת חוק הכנסת – מספר חברי ועדת הכספים בתקופת כהונתה של הכנסת השבע-עשרה, התשס"ו-2006

רוחמה אברהם-בלילא: הנושא הבא: הצעת חוק הכנסת – מספר חברי ועדת הכספים בתקופה כהונתה של הכנסת השבע-עשרה.

רוחמה אברהם-בלילא: אנחנו מדברים על פטור מחובת הנחה לכל הדיונים.

רוחמה אברהם-בלילא: למי מחברי הכנסת יש משהו להגיד?

גדעון סער: חשוב לתת פטור מחובת הנחה כדי שנוכל להעביר את זה היום בקריאה ראשונה, כי יש שתי סיעות שצריכות לקבל המקומות האלה, סיעת העבודה וסיעת ישראל ביתנו.

משה גפני: ההצעה הזאת היא הצעה נכונה לאור הדיונים שהתקיימו בישיבות האחרונות, גם בוועדה המסדרת, עכשיו בוועדת הכנסת.

משה גפני: אני מוחה על כך שהדברים נעשים באופן שבו הם נעשים, מביאים הצעות שיש משמעות לסיעה אבל אין משמעות לגבי החלוקה הפנימית.

משה גפני: מביאים החלטות, למשל מה שנוגע אלינו בנושא של ממלאי מקום ובכל הנושאים הללו - - -

רוחמה אברהם-בלילא: אתה גולש לנושא אחר, אני שואלת על הנושא הזה.

משה גפני: בנושא הזה צריך לקיים הידברות בין הסיעות בכנסת.

משה גפני: כל אחד מבין שסיעת קדימה רוצה ללחוץ עלינו דרך זה להיכנס לקואליציה.

משה גפני: כל החלטה כזאת מרחיקה אותנו יותר.

זהבה גלאון: אל תתחייב שזה מרחיק אתכם.

רוחמה אברהם-בלילא: אני מעמידה את ההצעה להצבעה, מי בעד פטור מחובת הנחה בכל הקריאות ירים את ידו.

רוחמה אברהם-בלילא: הצבעה בעד – 22 נגד – אין נמנעים – אין ההצעה התקבלה.

רוחמה אברהם-בלילא: ההצעה התקבלה ברוב של 22 קולות.

רוחמה אברהם-בלילא: קביעת ועדות לדיון בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2006), התשס"ו-2006, לשם הכנתה לקריאה שניה ושלישית

רוחמה אברהם-בלילא: מונחת בפניי פנייה של מזכיר הכנסת, אריה האן, אני מקריאה: הכנסת החליטה בישיבתה ביום רביעי, י"ב אייר תשס"ו (10 במאי 2006), להטיל על ועדת הכנסת לקבוע את הוועדה אשר תדון בהצעת חוק ההסדרים במשק המדינה (תיקוני חקיקה להשגת יעדי התקציב לשנת 2006, התשס"ו-2006, לצורך הכנתה לקריאה שנייה וקריאה שלישית בכנסת.

רוחמה אברהם-בלילא: הצעת חוק ההסדרים לשנת 2006 עברה בשבוע שעבר בקריאה ראשונה, כמקובל עברה לוועדת הכנסת.

רוחמה אברהם-בלילא: עלינו לקבוע אילו ועדות ידונו בהצעה ומה יהיו סדרי הדיון המיוחדים.

רוחמה אברהם-בלילא: בשנים האחרונות נשמעה ביקורת רבה על דרך חקיקתו של חוק ההסדרים.

רוחמה אברהם-בלילא: גם בית המשפט העליון השמיע הערות במספר פסקי דין.

רוחמה אברהם-בלילא: השנה קיים קושי מיוחד, שכן בשל הבחירות חובה להעביר את חוק התקציב עד ליום 18 ביוני 2006, וסיעות הקואליציה מבקשות להעביר את חוק ההסדרים יחד עם חוק התקציב.

רוחמה אברהם-בלילא: מטרתי בדיון זה היא, מחד גיסא, להבטיח כי חוק ההסדרים יחוקק בהליך ראוי שיאפשר לחברי הכנסת לקיים דיון של ממש.

רוחמה אברהם-בלילא: מאידך גיסא, כי הכנסת תחוקק את החוק בסד הזמנים הנדרש.

רוחמה אברהם-בלילא: כידוע, בשנים האחרונות, ועדת הכנסת חילקה את חוק ההסדרים בין הוועדות השונות על מנת שיוכלו לקיים דיון של ממש בנושאים שבתחום סמכויותיהם.

רוחמה אברהם-בלילא: לאותה מטרה הוקמו גם ועדות משותפות.

רוחמה אברהם-בלילא: בנוסף, ועדת הכנסת צריכה לקבוע סדרי דיון מיוחדים מכוח סעיף 131 לתקנון.

רוחמה אברהם-בלילא: מייד נפתח בדיון שבו יוכל כל חבר ועדה להביע את עמדתו, לאחר מכן נעבור להצבעה.

רוחמה אברהם-בלילא: לענייני סדרי הדיון המיוחדים, אנו יכולים להיעזר בסדרי הדיון שנקבעו בשנים קודמות.

רוחמה אברהם-בלילא: אלה הם סדרי הדיון המוצעים שנקבעו בשנת 2005, עדיין לא סדרי דיון בקריאה שנייה ושלישית במליאה, בכל הנוגע לזמן הדיבור ומשך הדיון במליאה.

גדעון סער: אין זה קשור עכשיו?

גדעון סער: זה לא על סדר היום.

גדעון סער: פיצול חוק ההסדרים על סדר היום.

רוחמה אברהם-בלילא: הצעת החוק תובא לידי ועדת הכספים לקריאה שנייה ושלישית כהצעת חוק אחת ותכלול את כל הפרקים והסעיפים שהוכנו על ידי הוועדות השונות.

רוחמה אברהם-בלילא: עד למועד הבאת הצעת החוק למליאת הכנסת, יסיימו כל הוועדות את הכנת החלקים שהועברו אליהן.

רוחמה אברהם-בלילא: הוועדות יעבירו לוועדת הכספים את הנוסח שהוחלט על ידן ולא ייערך לגביו שם דיון או הצבעה.

רוחמה אברהם-בלילא: החליטה הוועדה שדנה בהצעת החוק כי היא רוצה שנושא מסוים יוסר בשלמותו מסדר היום או יישאר בוועדה לצורך המשך דיון אחרי שהצעת החוק כולה תונח לקריאה שנייה ושלישית, תביא את החלטתה לאישור הכנסת בהתאם להוראות התקנון.

רוחמה אברהם-בלילא: הוועדה רשאית שלא לכלול בנוסח המוצע על ידה לקריאה שנייה ושלישית סעיפים מסוימים מתוך פרק או נושא מסוים שהועבר אליה.

רוחמה אברהם-בלילא: הממשלה רשאית לחזור בה מפרקים או נושאים שלמים מתוך הצעת החוק.

רוחמה אברהם-בלילא: ההסתייגות להצעת החוק יכולה לשלול פרק או נושא שלם מתוך הצעת החוק.

גדעון סער: עכשיו הדיון בהסתייגויות?

ראובן ריבלין: מה זה?

רוחמה אברהם-בלילא: חבר הכנסת ריבלין, אתה כיושב ראש, הטפת לנו, חברי הכנסת, להקשיב במלוא הקשב.

חיים אורון: השאלה, על מה דנים היום?

חיים אורון: היום דנים - - -

ראובן ריבלין: את לא מבינה מה אני אומר, עם כל הכבוד, יש גבול - - -

רוחמה אברהם-בלילא: אני לא עוברת להעלבות אישיות.

ראובן ריבלין: זה מגנה כרטה ומיוריזציה.

רוחמה אברהם-בלילא: אשמח לאפשר לך רשות הדיבור, אבל לא יכול להיות שתפריע כל פעם לכל אחד בדבריו.

רוחמה אברהם-בלילא: מוצע לקבוע כי אם חלק מהצעת החוק יוחזר לוועדה בזמן הדיון למליאה, לפי סעיף 127 לתקנון, הוא יוחזר לוועדה שהכינה את אותו חלק.

רוחמה אברהם-בלילא: אם הצעת החוק כולה תחזור לוועדה, לפי סעיף 127, היא תחזור לוועדת הכספים.

רוחמה אברהם-בלילא: כאמור, הצעת החוק חייבת לעבור בקריאה שנייה ושלישית עד אמצע יוני כדי לאפשר דיון הולם במליאה, שיאפשר לכל חברי הכנסת להתבטא, כדי לאפשר ללשכה המשפטית ולגורמים המקצועיים לנסח ולהכין את ההצעה.

רוחמה אברהם-בלילא: מוצע כי כל הוועדות יסיימו את דיוניהן בהצעת החוק עד יום חמישי ה-1 ביוני 2006.

רוחמה אברהם-בלילא: הולכים להיות ימים לא קלים, שעות רבות מוטלות על חברי הכנסת בעבודת הוועדות.

רוחמה אברהם-בלילא: מן הראוי שכבר בישיבה הראשונה של ועדת הכנסת נבהיר לכולם את סדרי הדיון.

רוחמה אברהם-בלילא: גם אם בכנסת הקודמת, הכנסת השש-עשרה התעוררו דברים ברגע האחרון ולא היו הבהרות מראש, היינו צריכים למצוא תשובות כאלה ואחרות, לכן חשבתי לומר את מה שאמרתי ואני לא מתחרטת על מה שאמרתי.

רוחמה אברהם-בלילא: אני פותחת את הנושא לדיון.

גדעון סער: מה ההצעות של הקואליציה?

רוחמה אברהם-בלילא: אני מאפשרת כרגע לכל חברי הכנסת להתבטא בעניין ולאחר מכן, אציע את הצעתי ונעבור חוק חוק.

גדעון סער: לא קיבלתי את ההצעה.

גדעון סער: אני מבקש לדבר אחרי שתונח הצעת הקואליציה ולאחר שאשמע את היועצת המשפטית על הצעת הקואליציה.

רוחמה אברהם-בלילא: אני פותחת את זה לדיון.

חיים אורון: אני מבקש הצעה אחת לסדר שהיא מאוד מהותית, אני אומר את זה ליושב ראש הקואליציה.

חיים אורון: אני לא יודע אם כל חברי הכנסת יודעים מה זה סעיף 131.

חיים אורון: סעיף 131 הוא פצצת אטום, לפי דעתי עוד לא השתמשו בו אף פעם.

דוד טל: מאיימים איתו אבל לא משתמשים בו.

חיים אורון: לא משתמשים בו אף פעם.

חיים אורון: אני לא יודע מי הכניס אותו לדיון עוד לפני שהתחילו דיוני התקציב.

חיים אורון: סעיף 131 נותן אפשרות, ברוב, לשנות כל התקנון ולעשות מה שרוצים.

ראובן ריבלין: זה מיוריזציה.

חיים אורון: יש סעיף כזה בתקנון, כולם יודעים שהסעיף קיים, אבל אני לא זוכר שהשתמשו בו פעם אחת.

חיים אורון: רק איימו.

חיים אורון: בדרך כלל יש ועדת הסכמות ומגיעים להסכמות.

חיים אורון: אני לא יודע מי הכניס את הסעיף הזה לכאן, בואו נעזוב את 131, כי אם מתחילים עם זה אין שוב בעיה.

חיים אורון: על פי התקנון של הכנסת, אפשר שלא יהיה תקציב המדינה עד ראש השנה.

חיים אורון: צריכים לדעת את זה.

חיים אורון: אני כתבתי כבר אלף הסתייגויות כפול חמישה חברי כנסת, 5,000 הסתייגויות, נדבר חמש דקות על פי התקנון ונגיע לראש השנה.

חיים אורון: אם אתם רוצים ככה, נלך ככה.

חיים אורון: אז תפעילו את 131.

חיים אורון: תרדו מהסיפור הזה, אין כל כך הרבה כוח וצריך להגיע להסכמות.

חיים אורון: כולם לא רוצים לפזר את הכנסת ומבינים שיש 45 יום.

אורי אריאל: אני מבקש שלא תדבר בשמנו לגבי פיזור הכנסת.

רוחמה אברהם-בלילא: בנושא של סעיף 131 אני רוצה להזכיר, ב-2005 נקבעו סדרי דיון לפי סעיף 131 בשלב הפיצול בוועדת הכנסת.

רוחמה אברהם-בלילא: כמו עכשיו.

רוחמה אברהם-בלילא: אני לא קבעתי מראש, אמרתי שקיימת אפשרות כזאת, העליתי את האפשרות הזאת בפני חברי הכנסת, אומנם חבר הכנסת אורון הוא חבר כנסת ותיק ומכיר את כל הסעיפים בעל פה, אבל אני סבורה שחברי הכנסת החדשים צריכים לדעת כל מה שמונח לפניהם.

אביגדור יצחקי: הונחו פה מסמכים שלדעתי זה לא הצעת הקואליציה.

אביגדור יצחקי: הצעת היועצת המשפטית.

רוחמה אברהם-בלילא: אנחנו לא מסתירים כאן שום דבר.

רוחמה אברהם-בלילא: הכול בשקיפות מלאה.

רוחמה אברהם-בלילא: הטבלה שמחולקת לכם הכינה אותה היועצת המשפטית של הכנסת, זו לא הטבלה שמציעה הקואליציה.

רוחמה אברהם-בלילא: על הטבלה שמציעה הקואליציה אנחנו נעבור סעיף-סעיף.

חיים אורון: אחרי שיש שתי הצעות על השולחן, האחת שנמשוך הדיון עד ראש השנה.

חיים אורון: השנייה, שיש 131 ו-142 ו-149 ואפשר לעשות מה שרוצים - אז אני מציע שנחזור למסלול וננסה להגיע להסכמות, כאשר אנחנו מבינים שיש בכנסת רוב ומיעוט.

חיים אורון: לגופו של עניין, חוק ההסדרים הזה מונח על שולחן הכנסת מזה שמונה חודשים.

חיים אורון: כאשר הונח בפעם הראשונה התקיים דיון בלשכת היושב ראש, לפי הבנתי ישנה המשכיות לא רק בממשלה אלא גם בכנסת, שבו השתתף שר האוצר שהיום הוא יושב ראש האופוזיציה והשתתפו שני חברי כנסת, אולי יותר, חבר הכנסת גדעון סער, בייגה שוחט ואני, השתתפו יועצים משפטיים של הכנסת, כמו כן היועץ המשפטי לממשלה.

חיים אורון: התקיים דיון פתוח שבו נאמר על דעת כולם, שחוק ההסדרים שמונח לפנינו פעם נוספת עם שינוי התאריך בלבד, הוא הרבה מעבר למה שצריך בכדי להעביר התקציב.

חיים אורון: מהמסמך שהונח כאן על ידי הלשכה המשפטית של הכנסת, ספרתי שמתוך 121 פריטים בחוק, רק 10 פריטים נוגעים לחוק התקציב.

חיים אורון: ועליהם אני אומר מראש: אני, סיעת מרצ, בעיניים עצומות מסכים שידונו.

חיים אורון: הלשכה המשפטית תחליט מה בסיפור, מה לא.

חיים אורון: כל השאר יוצא.

חיים אורון: לא אתן דוגמאות למה שיש בפנים, שאין לזה שום קשר לתקציב המדינה, לבטח לא לתקציב המדינה שמופיע באמצע השנה שאין זמן לדון עליו.

חיים אורון: חברי הכנסת, 120 פריטים, אם ועדת הכספים תדון שעה בכל פריט, הגדלנו הוועדה ל-19, זאת אורמת, שכל חבר כנסת יוכל לדבר שתי דקות על כל פריט, אנחנו עוברים את התאריך של ה-1 ביולי.

חיים אורון: יש 17 ימים, כולל שישי-שבת שנעבוד.

חיים אורון: אז נעבוד גם במוצאי שבת בבוקר, לי אין בעיה.

חיים אורון: חברים, נתתם 17 ימי דיון.

חיים אורון: עכשיו יתחיל משא ומתן, איזה פריט להוריד, איזה פריט לא להוריד.

חיים אורון: אני מציע עיקרון מאוד פשוט, כאשר עובר תקציב בחודש יוני באמצע השנה - אני אצביע נגדו – הוא עובר כתקציב בלי חוק ההסדרים.

חיים אורון: אציע את אותה הצעה גם בנובמבר 2006 לגבי 2007, אבל אז יהיה ויכוח אחר.

חיים אורון: כהסכמה בכנסת, השנה אין חוק הסדרים, להוציא אותם פריטים בחוק שהם הכרחיים בתקציב והם קיימים כאן.

חיים אורון: הלשכה המשפטית מנתה עשרה, יכול שתגידו עוד אחד.

חיים אורון: היום צריך להכריע תפקיד החשב ברשות מקומית?

חיים אורון: זה בעיה ענקית - איזה תרופות יוכל למכור הרוקח.

חיים אורון: אתם גם תוותרו על ביטול של כמה חוקים שמופיעים בחוק ההסדרים, שהכנסת חוקקה ואתם רוצים למחוק אותם.

חיים אורון: תמחקו אותם בחודש נובמבר אם יהיה לכם רוב.

חיים אורון: אז לפחות, הכנסת תמלא חובתה על פי חוק.

חיים אורון: התקלה הגדולה בחוק ההסדרים שדיבר עליה בג"ץ - וכל דיון מקיימים פה - בוא נחליט שמהקדנציה הבאה אין חוק הסדרים.

חיים אורון: תמיד אומרים: כאשר היית בקואליציה היית בעד חוק ההסדרים.

חיים אורון: אני מציע לבטל את החוק לקדנציה הבאה.

חיים אורון: אנחנו לא יודעים אם נהיה קואליציה או אופוזיציה בקדנציה הבאה, אין חוק הסדרים.

חיים אורון: אבל את זה אני לא מציע לעשות עכשיו, אלא בחודש נובמבר.

חיים אורון: עכשיו אני מציע הצעה לגמרי פרקטית, על פי הצעת הלשכה המשפטית, להשאיר עשרה פריטים, לא להעביר אותם לשום מקום אחר, זה ועדת הכספים תוכל להעביר.

חיים אורון: היום הודיע היושב ראש הזמני של ועדת הכספים, שהוא מתכוון להביא לדיון בוועדת הכספים שישה משרדים בלבד מתוך כל משרדי הממשלה, כולל משרדים מאוד מרכזיים, לא ידונו בכלל.

חיים אורון: לכן אני מציע הצעה מאוד פשוטה.

חיים אורון: אם לא תתקבל ההצעה כהצעה כוללת, אני אבקש הצבעה על כל אחד מ-122 הפריטים כאן ודיון עליה, האם היא צריכה להישאר בחוק ההסדרים, האם צריך להעביר אותה לוועדת הכלכלה, החינוך או למעמדה האישה.

אביגדור יצחקי: יש לוועדת הכנסת סמכות להחליט אם יורדים דברים בחוק ההסדרים.

רוחמה אברהם-בלילא: כן.

אביגדור יצחקי: אז בוא נצביע עכשיו ונגמור את חוק ההסדרים.

חיים אורון: לפי סעיף 149, אפשר החלטה של ועדת הכנסת עד 1:00 לסיים התקציב ולעלות למעלה.

ראובן ריבלין: אגב, הרוב יכול להחליט שלא צריך ישיבות כנסת.

ראובן ריבלין: רק היועץ המשפטי צריך לתמוך בך בעניין זה.

חיים אורון: אני מציע לא לקבל את ההצעה בטקסט שפה נרשם.

חיים אורון: הרעיון ששלוש ועדות דנות ומניחים בסוף את הצעת החוק על שולחן ועדת הכספים והיא מעלה את זה כהצעת חוק אחת למליאת הכנסת, זה המכשלה של חוק התקציב.

חיים אורון: נגיד שיש פרק על הרוקחים שאני רוצה להצביע בעדו, אתם מכריחים אותי להצביע נגדו בגלל הפרק על מניעת חינוך מיוחד.

חיים אורון: זה המנגנון.

חיים אורון: אם הכנסת השבע-עשרה תתחיל במהלך שהתחיל בה יושב ראש הכנסת השש-עשרה, של צמצום מרחיק לכת בחוק ההסדרים ותממש עכשיו, בגלל מגבלות הזמן, שהיא מצמצמת אותו כך שהיא משאירה רק 10 סעיפים מתוך 121, עשינו מהלך גדול.

רוחמה אברהם-בלילא: מכיוון שהמליאה התחילה, נעשה הפסקה בדיון.

רוחמה אברהם-בלילא: ועדת הכנסת תחדש את דיוניה בשעה 4:00 אחר הצהריים.

רוחמה אברהם-בלילא: אם המליאה תסתיים לפני כן, אז קודם.

רוחמה אברהם-בלילא: כרגע זה בשעה 4:00, אם נקדים החברים יקבלו הודעה בהמשך.

רוחמה אברהם-בלילא: אני מודה לכולם, הישיבה נעולה.